**ประกาศโรงเรียนระโนดวิทยา**

**เรื่อง รับสมัครคัดเลือกลูกจ้างชั่วคราว ตำแหน่ง ครูอัตราจ้าง(กลุ่มสาระการเรียนรู้วิชาศิลปะ)**

\*\*\*\*\*\*\*\*\*\*\*\*\*\*\*\*\*\*\*\*\*

ด้วย โรงเรียนระโนดวิทยา อำเภอระโนด จังหวัดสงขลา สำนักงานเขตพื้นที่การศึกษามัธยมศึกษา เขต 16 มีความประสงค์จะรับสมัครสอบคัดเลือกลูกจ้างชั่วคราว ตำแหน่ง ครูอัตราจ้าง (กลุ่มสาระการเรียนรู้วิชาศิลปะ) จำนวน ๑ อัตรา ดังนั้น อาศัยอำนาจตามความในคำสั่งสำนักงานคณะกรรมการการศึกษาขั้นพื้นฐาน ที่ ศธ 1763/2556 สั่ง ณ วันที่ 29 พฤศจิกายน 2556 เรื่อง การมอบอำนาจเกี่ยวกับลูกจ้างชั่วคราว และเกณฑ์และวิธีการบริหารงานบุคคล : ลูกจ้างชั่วคราว สำนักงานคณะกรรมการการศึกษาขั้นพื้นฐาน พ.ศ. ๒๕๔๗ จึงประกาศรับสมัครคัดเลือกลูกจ้างชั่วคราว ดังนี้

**๑. ตำแหน่งที่จะดำเนินการสอบคัดเลือกเพื่อจ้างเป็นครูอัตราจ้าง จำนวน ๑ อัตรา**

 อัตราค่าจ้างเดือนละ 10,000 บาท (หนึ่งหมื่นบาทถ้วน)

 - สาขาวิชาเอกดนตรีสากล จำนวน ๑ อัตรา

 ระยะเวลาการทำสัญญาจ้าง ตั้งแต่วันที่ 9 มกราคม 2561 – 31 มีนาคม 2561

 **๒. คุณสมบัติของผู้มีสิทธิสมัครสอบคัดเลือก** เป็นผู้มีคุณสมบัติ ดังนี้

 ๒.๑ เป็นผู้มีคุณสมบัติทั่วไปตามมาตรา ๓๐ แห่งพระราชบัญญัติระเบียบข้าราชการครูและบุคลากรทางการศึกษา พ.ศ. ๒๕๔๗ และที่แก้ไขเพิ่มเติม

 ๒.๒ เป็นผู้ได้รับวุฒิปริญญาตรีทางการศึกษา หรือปริญญาตรีสาขาอื่น ตามที่ ก.ค./ก.ค.ศ. กำหนด สำหรับผู้สมัครที่มีวุฒิปริญญาตรีสาขาอื่น จะต้องมีความรู้พื้นฐานทางวิชาชีพครู ตามที่ ก.ค./ก.ค.ศ. กำหนด หรือหนังสือรับรองคุณวุฒิที่สภามหาวิทยาลัยอนุมัติแล้ว และใบรายงานผลการศึกษา (Transcript) สำเร็จการศึกษา

 ๒.๓ เป็นผู้มีใบอนุญาตประกอบวิชาชีพครู ตามมาตรา ๔๓ แห่งพระราชบัญญัติสภาครูและบุคลากรทางการศึกษา พ.ศ. ๒๕๔๖ หรือมีหนังสือรับรองสิทธิที่คณะกรรมการคุรุสภาออกให้หรือมีหนังสือรับรองสิทธิ ที่ได้รับมอบหมายจากคณะกรรมการคุรุสภาออกให้

 ๒.๔ ไม่เป็นพระภิกษุ หรือสามเณร นักพรต นักบวช

 2.5 มีความสามารถหรือผลงานเกี่ยวกับดนตรี

 **๓. วัน เวลา และสถานที่รับสมัครสอบคัดเลือก**

รับสมัครตั้งแต่วันที่ 26 ธันวาคม 2560 – 4 มกราคม 2561 เวลา 08.30 น. – 16.00 น.

(เว้นวันหยุดราชการ) ณ ห้องสำนักงานธุรการ โรงเรียนระโนดวิทยา อำเภอระโนด จังหวัดสงขลา

**๔. เอกสารและหลักฐานที่ผู้สมัครสอบจะต้องนำมายื่นในวันสมัครสอบ**

 ๔.๑ สำเนาปริญญาบัตรหนังสือรับรองคุณวุฒิที่สภามหาวิทยาลัยอนุมัติแล้ว และ ใบรายงานผล

 การศึกษา (Transcript) ซึ่งแสดงสาขาวิชาที่จะสมัคร พร้อมฉบับจริง จำนวน ๑ ฉบับ

-2-

 ๔.๒ สำเนาใบอนุญาตประกอบวิชาชีพครู พร้อมฉบับจริง จำนวน ๑ ฉบับ

 ๔.๓ สำเนาบัตรประจำตัวประชาชน พร้อมฉบับจริง จำนวน ๑ ฉบับ

 ๔.๔ สำเนาทะเบียนบ้าน พร้อมฉบับจริง จำนวน ๑ ฉบับ

 ๔.๕ หลักฐานการเปลี่ยนชื่อ ชื่อสกุล (ถ้ามี) จำนวน ๑ ฉบับ

 ๔.๖ รูปถ่าย ขนาด ๑ นิ้ว จำนวน ๑ รูป (ถ่ายไม่เกิน ๖ เดือน)

 ๔.๗ ใบรับรองแพทย์

 **๕. การยื่นใบสมัคร**

 ๕.๑ ผู้สมัครจะต้องรับและยื่นใบสมัครสอบด้วยตนเองและต้องกรอกรายละเอียดในใบสมัครให้ถูกต้องและครบถ้วน

 ๕.๒ ผู้สมัครต้องแจ้งสถานที่ที่สามารถติดต่อได้ทางจดหมายลงทะเบียนในเขตจ่ายของการไปรษณีย์ ไว้ในใบสมัครและเบอร์โทรศัพท์ที่ติดต่อได้แน่นอน

 ๕.๓ ผู้สมัครต้องลงลายมือชื่อในใบสมัครให้เรียบร้อยต่อหน้าเจ้าหน้าที่รับสมัคร

 **๖. การประกาศรายชื่อผู้มีสิทธิ์เข้าสอบคัดเลือก**

 ประกาศรายชื่อผู้มีสิทธิ์เข้าสอบคัดเลือก **ภายในวันที่ 5 มกราคม 2561** ณ ห้องสำนักงานธุรการ โรงเรียนระโนดวิทยา อำเภอระโนด จังหวัดสงขลา

 **๗. วิธีการคัดเลือก**

 ทำการคัดเลือกโดยวิธีสอบข้อเขียน สอบสัมภาษณ์

 **๘. วัน เวลา และสถานที่สอบคัดเลือก**

 โรงเรียนระโนดวิทยา จะดำเนินการสอบข้อเขียน และสอบสัมภาษณ์ **ในวันที่ 8 มกราคม 2561เวลา 09.00 น. เป็นต้นไป สถานที่สอบคัดเลือก ณ โรงเรียนระโนดวิทยา**

ผู้สนใจสอบถามรายละเอียด และสมัครได้ด้วยตนเองที่ฝ่ายบริหารบุคคล สำนักงานธุรการ โรงเรียน ระโนดวิทยา โทรศัพท์ 074-391017 ต่อ 105 หรือที่ www.rv.ac.th

ประกาศ ณ วันที่ 25 ธันวาคม พ.ศ. 2560



 (นายโชคชัย แก้วเพิ่มพูน)

 ผู้อำนวยการโรงเรียนระโนดวิทยา